ZCTU: Umumo Womnotho Wengezelela Ubuyanga Bezisebenzi eZimbabwe
Inhlanganiso le ithi izisebenzi sezikusimo esibuhlungu ngokuqhubeka kodubo lobuyanga obubangelwa yikonakala komnotho kanye lokuvalwa kwamankampani ngobunengi
WASHINGTON DC — Inhlanganiso emela izisebenzi eye Zimbabwe Congress of Trade Unions ithi umumo wezinto kwezomnotho kuleli wengezelela ubuyanga kuzisebenzi kulokusekela intuthuko yazo. Osaphethe isikhundla sikanobhala jikelele wenhlanganiso yezisebenzi eye ZCTU umnumzana Gideon Shoko uthi izisebenzi kweleZimbabwe sezikusimo esibuhlungu ngokuqhubeka kodubo lobuyanga obubangelwa yikonkala komumo wezomnotho kanye lokuvalwa okwenziwa ama kampani ngobunengi bawo. UShoko uthi uhlelo lokusetshenjiswa kwemali yesizwe olwe budget olusanda kwenziwa alulalo usekelo olungathuthukisa inkinga ezibhekana lezisebenzi zokuba zivikeleke kuhlupho lokuvalwa kwamankampani okukhanya kuqhelisa indubo zezisebenzi okuzakwenza ele Zimbabwe lehluleke ukufinyelela iziqondiso zama millennium development goals okuqeda ubuyanga: Uthi imisebenzi yokuzenzela eye Informal Sector lokusungulwa kwama kopa ku indigenization aiphathisi kangako ngoba amabhizimusi anje esehluleka ukuthuthuka njalo engabhadali imithelo engathuthukisa umnotho welizwe ethi imisebenzi enje imele ibekhona isebenza kumumo olama fekitali amakhulu azwayo. UShoko uthi I-ZCTU iyakhathazeka yikwehluleka kukamongameli Robert Mugabe ukuphatha udaba lohlelo lokusebenzelana kwedale le zisebenzi, abaqatshi lo hulumende olwe Tripartite Negotiating Forum ngesikhathi evula idale le phalamende. Umqondisi weCentre for Disability umnumzana Masimba Kuchera uthi abagogekileyo bahlukuluzwa okwengezelelweyo kulabanye abantu ngokuvalwa kwama fekitali lomumo wezinto Uthi uhulumende ukhanya elesifiso sokusekela abagogekileyo, abantwana labesifazane kodwa kumehlula ngokusilela kwe mali ethi imizamo le isala imihle ephepheni nje kuphela. Ele Zimbabwe lavumelana lamanye amazwe womhlaba kudaba lokuqeda ubuyanga lokuthuthukisa ukutholakala kweimisebenzi elohlonzi emhlanganweni owenzelwa eOuagadougou ngomnyaka ka 2004 okugoqela ukulinganiswa kwamathuba, ukuvikelwa kwabesifazane labagogekileyo emisebenzini lokulwisana lesifo sengculaza phakathi kwezisebenzi.